CELEX: 32016D2365
Language: hu
Date: 2016-12-19 00:00:00
Title: A Bizottság (EU, Euratom) 2016/2365 végrehajtási határozata (2016. december 19.) a 608/2014/EU, Euratom tanácsi rendelet szerint a tradicionális saját forrásokra való jogosultságokat érintő csalásokról és szabálytalanságokról, valamint a tradicionális forrásokra vonatkozó ellenőrzésekről szóló jelentések elkészítéséhez használandó formanyomtatványok megállapításáról

22.12.2016   
            
            
               HU
            
            
               Az Európai Unió Hivatalos Lapja
            
            
               L 350/24
            
         A BIZOTTSÁG (EU, Euratom) 2016/2365 VÉGREHAJTÁSI HATÁROZATA
   (2016. december 19.)
   a 608/2014/EU, Euratom tanácsi rendelet szerint a tradicionális saját forrásokra való jogosultságokat érintő csalásokról és szabálytalanságokról, valamint a tradicionális forrásokra vonatkozó ellenőrzésekről szóló jelentések elkészítéséhez használandó formanyomtatványok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel az Európai Unió saját forrásainak rendszerére vonatkozó végrehajtási intézkedésekről szóló, 2014. május 26-i 608/2014/EU, Euratom rendeletre (1) és különösen annak 5. cikke (2) bekezdésére és 6. cikke (2) bekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 97/245/EK, Euratom bizottsági határozat (2) megállapítja a saját források rendszere keretében a tagállamok által a Bizottsághoz eljuttatandó egyes információk továbbítására vonatkozó eljárásokat.
            
         
               (2)
            
            
               A 97/245/EK, Euratom határozat egyetlen jogalapon, 1150/2000/EK, Euratom tanácsi rendeleten (3) alapszik. A 2014/335/EU tanácsi határozat (4) hatálybalépése óta a Bizottság részére történő tagállami információtovábbítást két tanácsi rendelet szabályozza: a 608/2014/EU, Euratom és a 609/2014/EU, Euratom rendelet (5). Mindkét rendelet tekintetében helyénvaló ezért külön bizottsági végrehajtási határozatot elfogadni. A 97/245/EK, Euratom határozatban megállapított saját forrásokra való jogosultságok kimutatására vonatkozó mintákról szóló rendelkezéseket és a saját forrásokra való jogosultságoknak megfelelő behajthatatlan összegekre vonatkozó jelentési formanyomtatványt a 2016/2366 EU, Euratom (6) bizottsági végrehajtási határozat írja elő. A 97/245/EK, Euratom határozatban előírt, a tradicionális saját forrásokra való jogosultságokat érintő csalásokról és szabálytalanságokról, valamint a tradicionális forrásokra vonatkozóan végzett ellenőrzésekről szóló jelentések elkészítéséhez használandó formanyomtatványokról szóló rendelkezéseket és mintát ebben a határozatban kell előírni.
            
         
               (3)
            
            
               A csalási és szabálytalansági ügyekről strukturált módon kell jelentést készíteni.
            
         
               (4)
            
            
               A 97/245/EK, Euratom értelmében a tagállamok tájékoztatják a Bizottságot a jelentések elkészítéséért felelős szervekről és szervezeti egységekről. Elő kell írni, hogy a tagállamok ugyanezen információk esetleges módosulásáról is tájékoztassák a Bizottságot.
            
         
               (5)
            
            
               Annak érdekében, hogy a tagállamok – különösen a módosított visszatartási arány tekintetében – mielőbb megkezdjék a módosított formanyomtatványok használatát, ennek a határozatnak a kihirdetése napján hatályba kell lépnie és alkalmazandóvá kell válnia.
            
         
               (6)
            
            
               A következetesség érdekében ennek a határozatnak és a 2016/2366 EU, Euratom végrehajtási határozatnak ugyanazon a napon kell alkalmazandóvá válnia,
            
         ELFOGADTA EZT A HATÁROZATOT:
   1. cikk
   A tagállamok az 608/2014/EGK, Euratom rendelet 5. cikke (1) bekezdésében említettek szerint a 10 000 EUR-t meghaladó jogosultsági összegekkel kapcsolatban felderített csalási és szabálytalansági esetek leírásának elkészítéséhez az e határozat I. mellékletben előírt formanyomtatványt, míg a Bizottságnak már bejelentett azon csalási és szabálytalansági ügyek állásáról szóló tájékoztatás elkészítéséhez, amelyek esetében még nem számoltak be a jogosultság beszedéséről, törléséről vagy be nem szedéséről, az e határozat II. mellékletben előírt formanyomtatványt használják.
   2. cikk
   A tagállamok az 608/2014/EK, Euratom rendelet 6. cikkének (1) bekezdésében említett, a tradicionális forrásokra vonatkozó ellenőrzésekről szóló jelentés elkészítéséhez az e határozat III. mellékletében előírt formanyomtatványt használják.
   3. cikk
   A tagállamok tájékoztatják a Bizottságot az 1. cikkben említett leírások és részletek és a 2. cikkben említett jelentések elkészítéséért és elküldéséért felelős szervekről vagy szervezeti egységekről. A tagállamok továbbá tájékoztatják a Bizottságot a szóban forgó információk esetleges módosulásáról.
   4. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2016. december 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 168., 2014.6.7., 29. o.
   
   
      (2)  A Bizottság 97/245/EK, Euratom határozata (1997. március 20.) a Közösségek saját forrásainak rendszere keretében a tagállamok által a Bizottsághoz eljuttatandó egyes információk továbbítására vonatkozó eljárások megállapításáról (HL L 97., 1997.4.12., 12. o.).
   
      (3)  A Tanács 1150/2000/EK, Euratom rendelete (2000. május 22.) a Közösségek saját forrásainak rendszeréről szóló 94/728/EK, Euratom határozat végrehajtásáról (HL L 130., 2000.5.31., 1. o., magyar nyelvű különkiadás, 1. fejezet, 3. kötet, 169. o.).
   
      (4)  A Tanács 2014/335/EU, Euratom határozata (2014. május 26.) az Európai Unió saját forrásainak rendszeréről (HL L 168., 2014.6.7., 105. o.).
   
      (5)  A Tanács 609/2014/EU, Euratom rendelete (2014. május 26.) a tradicionális, a héa- és a GNI-alapú saját források rendelkezésre bocsátásának módszereiről és eljárásáról, valamint a készpénzigények teljesítését célzó intézkedésekről (HL L 168., 2014.6.7., 39. o.).
   
      (6)  A Bizottság 2016/2366 EU, Euratom végrehajtási határozata (2016. december 19.) a saját forrásokra vonatkozó jogosultságok számlakimutatásaira vonatkozó minták és a saját forrásokra vonatkozó jogosultságoknak megfelelő behajthatatlan összegekről szóló bejelentési nyomtatvány 609/2014/EU, Euratom tanácsi rendelet szerint történő kidolgozásáról (lásd e Hivatalos Lap 30. oldalát).
   
      I. MELLÉKLET
      
   
      II. MELLÉKLET
      
   
      III. MELLÉKLET